CELEX: C2005/229/21
Language: et
Date: 2005-09-17 00:00:00
Title: Kohtuasi C-304/05: Euroopa Ühenduste Komisjoni 29. juuli 2005. aasta hagi Itaalia Vabariigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/10
            
         Euroopa Ühenduste Komisjoni 29. juuli 2005. aasta hagi Itaalia Vabariigi vastu
   (Kohtuasi C-304/05)
   (2005/C 229/21)
   Kohtumenetluse keel: itaalia
   Euroopa Ühenduste Komisjon esitas 29. juulil 2005 Euroopa Ühenduste Kohtule hagi Itaalia Vabariigi vastu. Hageja esindajad on komisjoni õigustalituse ametnikud M. van Beek ja D. Recchia.
   Hageja palub Euroopa Kohtul:
   
               1)
            
            
               tuvastada, et kuna Itaalia Vabariik seoses Santa Caterina Valfurva suusakompleksi (rajad Bucaneve ja Edelweiss) laiendus- ja arendusprojektiga ning vastavate suusarajatiste loomisega selleks, et korraldada 2005. aasta mäesuusatamise maailmameistrivõistlused erikaitsealal IT 2040044 Parco Nazionale dello Stelvio,
               
               
                           —
                        
                        
                           lubas võtta meetmeid, mis omavad märkimisväärset mõju erikaitsealale IT 2040044 Parco Nazionale dello Stelvio, ilma et nende meetmete suhtes oleks ala kaitse-eesmärki silmas pidades läbi viidud keskkonnamõju hindamist ja igal juhul ilma et oleks järgitud sätteid, mis lubavad negatiivse keskkonnamõju hindamise tulemuse korral teostada sellist projekti vaid juhul, kui puudub alternatiivne lahendus ja üksnes siis, kui Natura 2000 võrgustiku üldise siduvuse kaitse tagamiseks vajalikud asendusmeetmed on vastu võetud ja komisjoni on neist teavitatud;
                        
                     
                           —
                        
                        
                           ei ole võtnud meetmeid, et ära hoida looduslike elupaikade ja liikide elupaikade halvenemist ja liikide häirimist, milleks erikaitseala IT 2040044 Parco Nazionale dello Stelvio määratud oli;
                        
                     
                           —
                        
                        
                           ei ole omistanud erikaitsealale IT 2040044 Parco Nazionale dello Stelvio sellist õiguslikult kaitstud staatust, mis suudaks tagada eelkõige direktiivi 79/409/EMÜ (1) I lisas nimetatud linnuliikide säilimist ja paljunemist ning I lisaga hõlmamata rändliikide, kes viibivad sellel alal regulaarselt, paljunemist, sulgimist ja talvitumist;
                        
                     on Itaalia Vabariik rikkunud kohustusi, mis tulenevad direktiivi 92/43/EMÜ (2) artikli 6 lõigete 2–4 ja artikli 7 ning direktiivi 79/409/EMÜ artikli 4 lõigete 1 ja 2 sätete koostoimest.
            
         
               2)
            
            
               mõista kohtukulud välja Itaalia Vabariigilt.
            
         Õiguslikud alused ja peamised argumendid
   Õiguslikud alused ja peamised argumendid on esitatud hageja hagiavalduses.
   
      (1)  EÜT L 103, 25.4.1979, lk 1.
   
      (2)  EÜT L 206, 22.7.1992, lk 7.